একটি ধর্মকে বিক্রি করে খাচ্ছেন, শুভেন্দুকে তোপ মমতার

কলকাতা: বিধানসভায় (WB Assembly) জবাবি ভাষণে বিজেপিকে নিশানা করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। মমতার কথায়, বিজেপি বিধায়করা একটি ধর্মকে বিক্রি করে খাচ্ছেন। কবে থেকে উনি হিন্দু ধর্মের নেতা হলেন। নাম না করে শুভেন্দুকে তোপ মমতার। তিনি আরও বলেন, বিধানসভায় পক্ষে-বিপক্ষে কথা হয়। বিরোধীদের জন্য ৫০ শতাংশ বিধানসভা বরাদ্দ থাকে। অপপ্রচার, ষড়যন্ত্র করছে বিজেপি। বাইরে প্রচার করা হচ্ছে বিরোধীদের বলতে দেওয়া হয় না। ওদের নাকি বলতে দেওয়া হয় না! আর কত বলবেন?”বিধানসভায় ভাগাভাগি বরদাস্ত করব না।

শুভেন্দু অধিকারী-সহ ৪ বিজেপি বিধায়ককে সাসপেন্ড করার প্রতিবাদে মঙ্গলবার বিধানসভার (WB Assembly) গাড়ি বারান্দার সিঁড়িতে ধরনায় শুভেন্দু অধিকারী (Suvendu Adhikari) সহ বিজেপির বিধায়করা। তখন বিধানসভার ভিতরে চাঁচাছোলা ভাষায় বিরোধী দলনেতাকে আক্রমণ শানালেন মমতা। বিধানসভায় জবাবি ভাষণে নাম না করে শুভেন্দুকে আক্রমণ করলেন মুখ্যমন্ত্রী মমতা বন্দ্যোপাধ্যায় । মমতা বলেন, আমি নাকি হিন্দু ধর্মকে তাছিল্য করে, মুসলিম ধর্মকে লিগ করি। যিনি হিন্দু ধর্মের কথা বলছেন তিনি যানে না আমি ব্রাহ্মণ পরিবারের মেয়ে। এই বয়সে এসে এই সব শুনতে হচ্ছে। আত্মসম্মান বিসর্জন দিয়ে রাজনীতি করিনি। কোনও দিন জাত-ধর্ম নিয়ে কথা বলি না। ভোট এলেই বিবেকানন্দর বাড়ি যায় বিজেপি। বিবেকানন্দর বাড়ি ওরা দখল করে রেখেছে। আমরা ধর্ম বেচে খাই না। আপনারা আবার বড় বড় কথা বলেন কী করে! একটা ধর্মকে বিক্রি করে তো খাচ্ছেন! মনে রাখবেন, আমরা সব ধর্মকে সম্মান করি।

আরও পড়ুন: মাথায় গেরুয়া পাগড়ি, বিধানসভার সিঁড়িতে ধরনায় শুভেন্দু অধিকারী

মমতা বন্দ্যোপাধ্যায় বলেন, “আমি যখন কাগজ ছিড়েছিলাম, তখন আমি একা ছিলাম। বিজেপি, কংগ্রেস, সিপিএম আমাকে একটা কথা বলতে দিত না। অথচ ৩৯ শতাংশ ভোট ছিল আমাদের। একটা বক্তব্য রাখতে দেওয়া হত না। একটা প্রশ্নও করতে দেওয়া হত না। বাধ্য হয়েই ওটা করতে হয়েছিল।””এখন তো তেমন পরিস্থিতি নেই। আমরা তো গণতন্ত্রে বিশ্বাসী। সবাইকে বলতে দেওয়া হয়। কিন্তু শুধুই বিশৃঙ্খলা তৈরির চেষ্টা হলে কী বা বলা যেতে পারে!”

দেখুন ভিডিও